حازم امام

لونا غلط:expandTemplate: template loop detected
حازم محمد يحيى الحريه امام (معروف بـ حازم امام) اتولد يوم 10 مايو 1975 (1975 - 05 - 10) (عمره 42) فى القاهرة، مصر. طوله 1.77 متر (5 قدم 9+1⁄2 إنش) لقبه التعلب الصغير. بيلعب فى مركز صانع العاب - خط وسط (معتزل). الانديه اللى لعب فيها: النادى الحالى الزمالك (معتزل) و عضو مجلس ادارة النادى دلوقتي. الرقم اللى كان بيلبسه لما يلعب: 14.
من عيلة كروية كبيره فى مصر، هو ابن الكابتن حماده امام وحفيد الحارس يحيى امام لاعيبة الزمالك المعروفين. ابتدا مسيرتة الإحترافية بـنادى الصيد فى القاهرة قبل ما ينتقل لنادى الزمالك فهو حقق سنين كويسه قبل ما ينتفل لاوروبا احترف حازم إمام بنادى أودينيزى الايطالى فى صيف 1996 بعد ما اختاروه احسن صانع العاب فى افريقيا سنة 1996. و قال والده الكابتن حمادة إمام فى برنامج تلفزيونى فى رمضان 2003 ان فى نفس اليوم اللى وقع فيه حازم إمام مع أودينيزى كلمه الكابت حماده امام السير أليكس فيرغسون فى التليفون - اللى كان رئيس النادى فى الوفت ده - بيطلب منه ام حازم امام يجى مانشيستر يونيتد
بعد البداية الكويسه مع النادى الايطالي، أصيب حازم إمام إصابة خليته يبعد عن الملاعب لباقى الموسم. و كان بيعانى من ظروف الصعبه فى الحياة فى ايطاليا عشان سنه الصغير. وفى 1998 وقع حازم إمام على عقد إعارة مع نادى دى غرافتشاب و قعد هناك 18 شهراً. بعدها، وفى صيف 2000 رجع حازم إمام الى أودينيزى عشان يلاقى نفسه فى قائمة الاحتياطي، فقرر الرجوع الى مصر. و رجع فى البداية بعقد إعارة قعد لمدة 6 شهور بعدها اتحول الى عقد بيع. و اعتزل حازم إمام فى سنه 2008 و هو دلوقتى عضو فى مجلس إدارة النادي.
راح حازم إمام لنادى الزمالك جاى من نادى الصيد. لعب اول مبارة له نادى الزمالك الاول فى موسم 1993 - 1994 بتاريخ 12 نوفمبر، 1993 ضد الإتحاد السكندري. و شارك كلاعب بديل لللاعب عفت ناصر. فى وقت ان الزمالك كسب 2 - 0 جابهم الاعب إمانيول أماونيك.
فى اول موسم ملعبش حازم كتير من الماتشات، و شارك فى أغلبها كلاعب إحتياطي. فى الموسم اللى بعده (1994 - 1995) و بعد ما نقل إمانيول أماونيك الى سبورتينج ليشبونه، ابتدا نجم حازم إمام فى اللمعان اشترك كلاعب اساسى و جاب جونين وساعد فى صنع حوالى 10 اجوان.
بعد اداء حازم الكويس فى نادى الزمالك والمنتخب الأوليمبي، إختاره المدرب رود كرول - مدرب المنتخب المصرى فى الوقت ده - عشان ينضم لصفوف المنتخب فلعب اول ماتش له ضد منتخب جنوب أفرقيا فى 24 نوفمبر، 1995.
بعد ما اختاروه احسن صانع العاب فى افريقيا سنه 1996، رشح السيد بيرباولو مارينيو حازم للمدرب البرتو زاكارونى وقدمه على إنه زيكو الجديد "زيكو ابن الاهرامات". و بجد انضم حازم الى لنادى أودينيزى و كده يكون اول مصرى وعربى يلعب فى ٍالدورى الايطالي. و زاكارونى عمل حازم كمهاجم و مش صانع العاب، عشان كده ضاعت فرصته فى اللعب اساسى مع وجود الاتنين ماريكو أموروز و أوليفر بيرهوف فلعب حازم 4 ماتشات بس كلاعب إحتياطي.
وفى وقت الاعداد لموسم 1997 - 1998 انضم حازم للماتشات و اجاب جون برأسية فى شباك نادى سامبدوريا. و اول ماتش رسمى لـحازم إمام فى موسم 1997 - 1998 كانت ضد ريجينيا فى كأس ايطاليا و جاب الجون التانى لفريقه. مع اداء حازم الكويس فى وقت الاعداد، عمل زاكرونى بالإستعانه بحازم فى 7 ماتشات بس و عشان الاتنين ماريكو أموروز و أوليفر بيرهوف اللى قادوا النادى الى احسن مراكزه فى الدروي، المركز التالت. و اتأهل الفريق الى كأس الإتحاد الاوربي.
فى وقت ده عرف حازم انه مش هيلعب اساسى فى الفريق، ووقع عقد إعارة مع فريق دى غرافتشاب النيديرلاندي.
بعد ما راح لنادى دى غرافتشاب بعقد إعارة، لعب حازم اساسى فى الفريق و اصبح حاجه كبيره فى الدروى النيديرلاندي. مع مرور الوقت، وبسبب لعبه الكويس عمل حازم إمام قاعدة جماهرية مش قليل بالنسبه للاعب العربي. و حصل حازم عرض من نادى أياكس أمستردام، لكن ناديه أودينيزى اصر انه يرجعحال بين عملية الانتقال.
بعد تمسك نادى أودينيزى برجوع حازم، ورفضو العرض المقدم من نادى أياكس فحازم إمام شاف انه احتياطى مرة تانيه لانه فشل فى تقديم نفسه كلاعب جيد ، فعرف ان مستقبله فى اوروبا بقى مجرد حلم، فقرر الرجوع لناديه القديم، نادى الزمالك.
فى البدايه نقل حازم بعقد إعارة، قعد لمدة 6 شهور، وبعدها، عمل نادى أودينيزى ببيعه رسمى للزمالك.
لما رجع حازم لنادى الزمالك، كان كابتن الفريق و كان مستواه سيء جدا ودايما كان احتياطى ، و لكن كان رمز للزمالك و لقى حب جماهير النادي، كمان كل جماهير مصر. خاصة انه كان العوامل المؤثرة فى فوز منتخب مصر بـكأس الأمم الافريقية سنة 1998 فى بوركينا فاسو.
و شارك حازم فى فوز نادى الزمالك بتلاته القاب دورى مصرى ولقب كأس مصر ولقبان كأس السوبر ولقب بطولة دورى ابطال افريقيا سنة 2002.
كمان كان احد اكبر عيوب حازم إمام قلة لياقته البدنية ووزنه الزائد . فمن موسم 2004 - 2005 قل مستوى حازم إمام كتير عشان كده ظهر بمستوى من وقت ده لكن استمر الجمهور دعمه و تشجيعه. و مع بداية موسم 2007 - 2008 اتعرض نادى الزمالك لمشاكل واتراجع نتائج النادى و كان هينزل درجة تانية قل المستوى بشكل سنة. زاد الضغط الجماهيرى على حازم، و استنى الجماهير مستوى جيد منه و لكن قلة لياقته البدنية هى اللى خليته يفكر فى الاعتزال.
بعد هبوط مستواه، ازداد غضب الجمهور منه والضغط العصبى عليه طلبو منه الاعتزال و علق حازم و قال: "الجمهور ساندنى كتير من بدايتي، من غير الجماهير ده انا ولا حاجه. طبعا ده رأيهم وواجب عليا انى احترمه" و ده بعد ما نزل فى ماتش الزمالك والإسماعيلى فى اخر 10 دقائق و ظهر فى مستوى ضعيف قوى وده اللى خلى الجمهور يهاجمه و كان بيطلب منه بالاعتزال. بعد كلام ده وفى نفس اليوم قال حازم إمام انه عايز يعتزل وان قرار الاعتزال قريب جدا وفى يوم 25 مايو 2008 فى اخر ماتشات موسم 2007 - 2008 و فى نهائى كأس مصر فى ماتش ضد إنبي. وقبل الماتش، اتفاجئ الكل بجماهير نادى الزمالك رافعه شعارات "لا لإعتزالك ياحازم" و ردد الكل اسمع حازم قبل المبارة فى إشاره منهم لتعاطفهم مع حازم نهايتاً بأعضاء الفريق وهم لابسين قمصان مطبوع عليها صورة حازم مع جمله "لا تعتزل". و بعد نهاية الماتش، وفوز نادى الزمالك بكأس مصر على إنبى 2 - 1. شال حازم إمام كأس البطولة و بمعنى نهاية مشواره الكروى الطويل اللى ملئه حب الجمهور ودعمه له. و هو دلوقتى عضو فى مجلس إدارة نادى الزمالك.
شارك حازم إمام مع المنتخب الوطنى المصرى فى كتير من النجاحات و كان مجموع ماتشاته مع منتخب مصر 87 ماتش احرز فيها 16 جوون. و كان اول جون لحازم إمام هو فى بطولة الالعاب الافريقية الأولمبية سنه 1995 فى زيمبابوى فى شباك زامبيا و اللى كان سبب من اسباب ان مصر تكون اول المجموعة. كمان كان لعب حازم رائع فى الماتش النهائى ضد زيمبابوى كان من اسباب فوز المنتخب الوطنى المصرى الأولمبى بالبطوله. اما عن أجسن اوقاته مع المنتخب فكان مع منتخب مصر الاول فى كأس الأمم الافريقية سنة 1998 فى بوركينا فاسو. و كان جون حازم إمام فى شباك منتخب تونس فى كأس الأمم الافريقية 2002 هو الجون الاحسن لحازم.